Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Η Επιτροπή υπέβαλε τις προτάσεις της στις 29 Νοεμβρίου 2000, (COM(2000) 791 τελικό) για το γεωργικό σκέλος των POSEI/ άκρως απόκεντρων περιφερειών, στις οποίες περιλαμβάνεται η πρόταση POSEIMA για τις Αζόρες και τη Μαδέρα. Όπως προβλέπεται στο άρθρο 299 παράγραφος 2, οι προτάσεις για τις POSEI έχουν ως στόχο να ληφθούν καλύτερα υπόψη οι ιδιαιτερότητες των άκρως απόκεντρων περιφερειών.

Το Ευρωπαϊκό Κοινοβούλιο εξέδωσε τη γνώμη του στις 14 Ιουνίου 2001 και το Συμβούλιο εξέδωσε τους εν λόγω κανονισμούς στις 28 Ιουνίου 2001.

2. τομέασ γεωργίασ στο POSEI

Η γεωργική παραγωγή των άκρως απόκεντρων περιφερειών απολαύει της πλήρους εφαρμογής της ΚΓΠ μέσω των ΚΟΑ (κοινών οργανώσεων αγορών) και ειδικών μέτρων.

Στο γεωργικό σκέλος των POSEI αντιμετωπίζεται τα μόνιμα μειονεκτήματα (ιδιαίτερο ορεογραφικό ανάγλυφο, κλίμα, σημαντική απομάκρυνση, μικρό μέγεθος εκμεταλλεύσεων) και άλλα ειδικά προβλήματα (έλλειψη οικονομιών κλίμακας, εξάρτηση, πολύ υψηλό κόστος παραγωγής).

Το γεωργικό σκέλος των POSEI χρηματοδοτείται από το ΕΓΤΠΕ-τμήμα Εγγυήσεων και προβλέπει κυρίως δύο ειδών μέτρα: ένα ειδικό καθεστώς εφοδιασμού και ειδικά μέτρα για την τοπική γεωργική παραγωγή.

3. η πρόταση POSEIMA όσον αφορά τη συμπληρωματική εισφορά

Για να επιτραπεί η διατήρηση των παραδοσιακών δραστηριοτήτων στον τομέα της γαλακτοκομικής κτηνοτροφίας στη Μαδέρα, κατά την συζήτηση της πρότασης POSEIMA στο Συμβούλιο, η Πορτογαλία υπέβαλε αίτηση για την απαλλαγή της γαλακτοκομικής παραγωγής της Μαδέρας από την εφαρμογή του κανονισμού (ΕΟΚ) αριθ. 3950/92 του Συμβουλίου, της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων [1]. Ο κανονισμός αυτός καθορίζει τις ποσότητες αναφοράς που ισχύουν σε κάθε κράτος μέλος.

[1] ΕΕ L 405 της 31.12.1992, σ. 1.

Η ανάγκη διατήρησης με την παροχή κινήτρων της τοπικής παραγωγής δικαιολογεί την μη εφαρμογή του κανονισμού αυτού στη Μαδέρα. Η εν λόγω εξαίρεση πρέπει να επιτραπεί εντός του ορίου των 4 000 τόνων που αντιστοιχούν στους 2 000 τόνους της σημερινής παραγωγής και σε δυνατότητα λογικής αύξησης της παραγωγής εκτιμώμενης, επί του παρόντος, στους 2 000 τόνους κατ' ανώτατο όριο.

Συνεπώς, το άρθρο 15 παράγραφος 3 του κανονισμού (ΕΚ) αριθ. 1453/2001 του Συμβουλίου περί ειδικών μέτρων όσον αφορά ορισμένα γεωργικά προϊόντα υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 POSEIMA [2], προβλέπει ότι ο κανονισμός (ΕΟΚ) αριθ. 3950/92 δεν εφαρμόζεται στη Μαδέρα εντός των ορίων της τοπικής παραγωγής.

[2] ΕΕ L 198 της 21.7.2001, σ. 26.

"3. Δεν εφαρμόζεται στη Μαδέρα, εντός των ορίων τοπικής παραγωγής 4 000 τόνων γάλακτος, το καθεστώς συμπληρωματικής εισφοράς που βαρύνει τους παραγωγούς αγελαδινού γάλακτος, όπως προβλέπεται με τον κανονισμό (ΕΟΚ) αριθ. 3950/92 1. ...

1 Κανονισμός (ΕΟΚ) αριθ. 3950/92 του Συμβουλίου, της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (ΕΕ L 405 της 31.12.1992, σ. 1). κανονισμός όπως τροποποιήθηκε τελευταία από τον κανονισμό (ΕΚ) αριθ. 603/2001 της Επιτροπής (ΕΕ L 89 της 29.3.2001, σ. 18)."

4. Η παρούσα πρόταση τροποποίησησ του κανονισμού (ΕΟΚ) αριθ. 3950/92

Η θέσπιση του ειδικού μέτρου που αναφέρεται ανωτέρω στο POSEIMA δεν πρέπει να επηρεάσει εφαρμογή του καθεστώτος εισφοράς στην Πορτογαλία. Το Συμβούλιο, με την ακόλουθη δήλωση που έχει καταχωρηθεί στα πρακτικά της συνόδου του Συμβουλίου της 28ης Ιουνίου 2001, κάλεσε την Επιτροπή να προτείνει τροποποίηση του κανονισμού (ΕΟΚ) αριθ. 3950/92:

«Όσον αφορά την απαλλαγή από την εισφορά στον τομέα του γάλακτος στη Μαδέρα, το Συμβούλιο καλεί την Επιτροπή να υποβάλει, σε εύθετο χρόνο, πρόταση για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων.»

Οι συνέπειες της απαλλαγής πρέπει να περιορίζονται μόνο στους παραγωγούς της Μαδέρας. Συνεπώς, πρέπει να μειωθεί η ποσότητα αναφοράς που εφαρμόζεται στην Πορτογαλία κατά το τμήμα που αντιστοιχεί στις ποσότητες που διαθέτουν επί του παρόντος οι παραγωγοί της Μαδέρας στο πλαίσιο της εν λόγω ποσότητας αναφοράς. Προς το σκοπό αυτό, το παράρτημα του εν λόγω κανονισμού πρέπει να τροποποιηθεί αναλόγως.

Η πρόταση τροποποίησης δεν δύναται να διαταράξει την εφαρμογή της Κοινής Γεωργικής Πολιτικής.

Όποτε επιτευχθεί ο στόχος της παρούσας πρότασης, η Επιτροπή θα εξετάσει, υπό το φως της εξέλιξης της τοπικής παραγωγής, την σχετική κοινοτική νομοθεσία και θα λάβει, κατά περίπτωση, τα αναγκαία μέτρα για την επίτευξη των στόχων της κοινής γεωργικής πολιτικής και του κανονισμού του Συμβουλίου (ΕΚ) αριθ. 1453/2001.

2002/0135 (CNS)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής [3],

[3] ΕΕ C ... της ..., σ. ...

τη γνώμη του Ευρωπαϊκού Κοινοβουλίου [4],

[4] ΕΕ C ... της ..., σ. ...

Εκτιμώντας τα εξής :

(1) Για να επιτραπεί η διατήρηση των παραδοσιακών δραστηριοτήτων στον τομέα της γαλακτοκομικής κτηνοτροφίας στη Μαδέρα, ο κανονισμός (ΕΚ) αριθ. 1453/2001 του Συμβουλίου της 28ης Ιουνίου 2001 περί ειδικών μέτρων όσον αφορά ορισμένα γεωργικά προϊόντα υπέρ των Αζορών και της Μαδέρας και για τη κατάργηση του κανονισμού (ΕΟΚ) αριθ. 1600/92 (POSEIMA) [5], προβλέπει ότι ο κανονισμός (ΕΟΚ) αριθ. 3950/92 [6] του Συμβουλίου δεν εφαρμόζεται στη Μαδέρα, εντός του ορίου της τοπικής παραγωγής.

[5] ΕΕ L 198 της 21.7.2001, σ. 26.

[6] ΕΕ L 405 της 31.12.1992, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 603/2001 της Επιτροπής (ΕΕ L 89 της 29.3.2001, σ. 18).

(2) Ο κανονισμός (ΕΟΚ) αριθ. 3950/92 καθορίζει τις ποσότητες αναφοράς που εφαρμόζονται σε κάθε κράτος μέλος. Η θέσπιση του ειδικού μέτρου που αναφέρεται ανωτέρω δεν πρέπει να επηρεάσει την εφαρμογή του καθεστώτος εισφοράς στην Πορτογαλία. Ως εκ τούτου, πρέπει να μειωθεί η ποσότητα αναφοράς που εφαρμόζεται στην Πορτογαλία κατά το τμήμα που αντιστοιχεί στις ποσότητες που διαθέτουν οι παραγωγοί της Μαδέρας και οι οποίες χρησιμοποιήθηκαν για τον καθορισμό της εν λόγω ποσότητας αναφοράς. Προς το σκοπό αυτό, το παράρτημα του εν λόγω κανονισμού τροποποιείται αναλόγως.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3950/92 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

α) Σύνολο των ποσοτήτων αναφοράς που αναφέρονται στο άρθρο 3 παράγραφος 2, που εφαρμόζεται από 1ης Απριλίου 2000 έως 31 Μαρτίου 2001

>ΘΕΣΗ ΠIΝΑΚΑ>

β) Σύνολο των ποσοτήτων αναφοράς που αναφέρονται στο άρθρο 3, παράγραφος 2, που εφαρμόζεται από 1ης Απριλίου 2001 έως 31 Μαρτίου 2002

>ΘΕΣΗ ΠIΝΑΚΑ>

γ) Σύνολο των ποσοτήτων αναφοράς που αναφέρονται στο άρθρο 3, παράγραφος 2, που εφαρμόζεται από 1ης Απριλίου 2002 έως 31 Μαρτίου 2005

>ΘΕΣΗ ΠIΝΑΚΑ>

δ) Σύνολο των ποσοτήτων αναφοράς που αναφέρονται στο άρθρο 3, παράγραφος 2, που εφαρμόζεται από 1ης Απριλίου 2005 έως 31 Μαρτίου 2006

>ΘΕΣΗ ΠIΝΑΚΑ>

ε) Σύνολο των ποσοτήτων αναφοράς που αναφέρονται στο άρθρο 3, παράγραφος 2, που εφαρμόζεται από 1ης Απριλίου 2006 έως 31 Μαρτίου 2007

>ΘΕΣΗ ΠIΝΑΚΑ>

ε) Σύνολο των ποσοτήτων αναφοράς που αναφέρονται στο άρθρο 3, παράγραφος 2, που εφαρμόζεται από 1ης Απριλίου 2007 έως 31 Μαρτίου 2008

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>